«Եվ ուրեմն՝ նոր Հայաստանում դատախազության կարևորագույն խնդիրն է ապահովել օրինականությունը, և օրինականությունը, ընդ որում, չպետք է հաշվի առնի, թե ով է դրա հետ առնչվողը՝ իշխանավոր, թե ընդդիմադիր, գործող, թե նախկին պաշտոնյա, և որևէ կապ չպետք է ունենա այս վերաբերմունքը, հարաբերությունը քաղաքական որևէ ենթատեքստի հետ: Նոր Հայաստանում կարևորագույն գործառույթ է կոռուպցիայի դեմ պայքարը, և կոռուպցիայի դեմ պայքարում իրավապահ մարմինները դատախազության վերահսկողության ներքո պետք է լինեն չափազանց սկզբունքային, և բացարձակապես կապ չպետք է ունենա, թե ով է կոռուպցիոները՝ նախկին, թե ներկա պաշտոնյա, թե որևէ այլ սուբյեկտ: ՀՀ-ում բոլորը հավասար են օրենքի առաջ, և այդ սկզբունքն ապահովող կարևորագույն, եթե չասենք առանցքային մարմինը ՀՀ դատախազությունն է»,- նշեց Նիկոլ Փաշինյանը: